b'\n_START_ARTICLE_\nStre\xc5\xbeni\xc5\xa1ka soba\n_START_PARAGRAPH_\nStre\xc5\xbeni\xc5\xa1ka soba je prostor, kjer se nahaja vsa potrebna oprema, ki je namenjena za delovanje in povezavo vseh naprav in procesiranje vseh informacij v informacijskem sistemu podjetja/organizacije. Ker je v tem prostoru vsa oprema, ki ima veliko vrednost in prav tako so tu vsi podatki, s katerimi operira podjetje, je potrebno stre\xc5\xbeni\xc5\xa1ko sobo ustrezno na\xc4\x8drtovati in predvsem dobro za\xc5\xa1\xc4\x8dititi. Soba mora biti zasnovana tako, da je tveganje za ne\xc5\xbeelene pojave \xc4\x8dim manj\xc5\xa1e. To pomeni, da se minimalizirajo posledice v primeru, da pride do ne\xc5\xbeelenega pojava. Pri vstopu v stre\xc5\xbeni\xc5\xa1ko sobo mora biti zagotovljena ustrezna varnost. Dovoljenje za vstop morajo imeti to\xc4\x8dno dolo\xc4\x8dene osebe, saj lahko neizku\xc5\xa1ene ali neupravi\xc4\x8dene osebe storijo ve\xc4\x8d \xc5\xa1kode kot koristi, \xc4\x8deprav nenamerno. Zaradi tak\xc5\xa1nih nev\xc5\xa1e\xc4\x8dnosti je priporo\xc4\x8dljivo, da se uporabi poseben mehanizem, ki omogo\xc4\x8da vstop v stre\xc5\xbeni\xc5\xa1ko sobo ( npr. s pomo\xc4\x8djo identifikacijskih kartic).\n_START_SECTION_\nVelikost\n_START_PARAGRAPH_\nKo na\xc4\x8drtujemo stre\xc5\xbeni\xc5\xa1ko sobo je zelo pomembna velikost prostora, ki je seveda odvisna od potreb organizacije. Potrebno je zagotoviti dovolj prostora za vso aktivno opremo, ki bo v njej in tudi celoten prostor, ki bo namenjen za naprave za neprekinjeno napajanje, kable in hladilne sisteme. Za stre\xc5\xbeni\xc5\xa1ko sobo je priporo\xc4\x8dljivo, da je oblikovana tako, da ima dvojna tla. To pomeni, da so stre\xc5\xbeniki in ostala oprema dvignjeni od tal, da se ta prostor med tlemi in dvignjenimi stre\xc5\xbeniki lahko uporabi za napeljevanje kablov in za\xc5\xa1\xc4\x8dito opreme pred morebitnimi manj\xc5\xa1imi poplavami.\n_START_SECTION_\nLokacija\n_START_PARAGRAPH_\nNi pomembna samo velikost stre\xc5\xbeni\xc5\xa1ke sobe ampak ima pomemben vpliv tudi lokacija. Priporo\xc4\x8da se, da je stre\xc5\xbeni\xc5\xa1ki prostor \xc4\x8dim bolj v sredi\xc5\xa1\xc4\x8du zgradbe in ne v kletnih in stre\xc5\xa1nih prostorih. To je pomembno, ker s tem zagotovimo ve\xc4\x8djo varnost pred naravnimi katastrofami in nepoobla\xc5\xa1\xc4\x8denim vstopom. V stre\xc5\xbeni\xc5\xa1ki sobi je zelo pogosto povi\xc5\xa1ana raven hrupa - to nastane zaradi hladilnih sistemov in ventilatorjev, zato moramo upo\xc5\xa1tevati, da je soba dovolj oddaljena od delovnih mest in pisarn. Poskrbeti moramo tudi, da je primerno izolirana in lo\xc4\x8dena od drugih prostorov s protipo\xc5\xbearno steno.\n_START_SECTION_\nNapajanje\n_START_PARAGRAPH_\nTudi napajanje v stre\xc5\xbeni\xc5\xa1kih sobah ima zelo velik pomen. \xc4\x8ce nebi bilo oskrbe z elektri\xc4\x8dno energijo bi bilo onemogo\xc4\x8deno vso delovanje opreme, kar bi prepre\xc4\x8devalo normalno delovanje sistemov v stre\xc5\xbeni\xc5\xa1kih sobah. Neprekinjeno poslovanje v primeru izpada dotoka elektri\xc4\x8dne energije, elektri\xc4\x8dnih udarov, prekinitve napajanj v stre\xc5\xbeni\xc5\xa1ki sobi zagotavlja naprava UPS (Uninterruptible Power Supply), ki slu\xc5\xbei kot nekak\xc5\xa1na baterija. Njen glavni namen je zagotoviti napravam dotok elektri\xc4\x8dne energije v primeru, da se dotok naprave prekine iz elektri\xc4\x8dnega omre\xc5\xbeja. V primeru dalj\xc5\xa1ega izpada elektri\xc4\x8dne energije so klju\xc4\x8dnega pomena generatorji, ki zagotavljajo neprestano delovanje stre\xc5\xbeni\xc5\xa1ke sobe v primeru izpada. Generatorji se nahajajo v bli\xc5\xbeini stre\xc5\xbeni\xc5\xa1ke sobe, lahko pa jih namestimo kar v stre\xc5\xbeni\xc5\xa1ko sobo, vendar je ta opcija dra\xc5\xbeja, saj nastopijo dodatni stro\xc5\xa1ki za dodatno vgradnjo re\xc5\xbe in du\xc5\xa1ilcev zvoka.\n_START_SECTION_\nMonta\xc5\xbea in hlajenje\n_START_PARAGRAPH_\nPomembna je tudi monta\xc5\xbea kablov in \xc5\xbeic, ki morajo biti lepo organizirani, saj slaba napeljava kablov vodi do prepletanja kablov, kar ote\xc5\xbei sledenje dolo\xc4\x8denega kabla, kadar je to potrebno. Ker med svojim delovanjem informacijsko-komunikacijska tehnologija proizvede veliko toplote, je ustrezno hlajenje bistvenega pomena. Okvara hlajenja lahko po\xc5\xa1koduje opremo in posledi\xc4\x8dno ogrozi neprekinjeno poslovanje. Najhitrej\xc5\xa1i na\xc4\x8din, da ohladimo stre\xc5\xbeni\xc5\xa1ko sobo je, da\xc2\xa0:_NEWLINE_- odpremo vrata, saj s tem sprostimo vro\xc4\x8d zrak iz sobe,_NEWLINE_- odstranimo plo\xc5\xa1\xc4\x8do s stropa, kar omogo\xc4\x8di, da topel zrak bolj prosto kro\xc5\xbei do glavnega HVAC (Central Heating Ventilation and Air-Conditioning - Centralno gretje, ventilacija in klima) sistema,_NEWLINE_- uporabimo zmogljiv ventilator, ki ga namestimo blizu izvora vro\xc4\x8dine, da preusmerimo vro\xc4\x8d zrak stran od opreme,_NEWLINE_- prilagodimo prostornino zraka,_NEWLINE_- uporabimo prenosno klimatsko napravo.\n_START_SECTION_\nVarnost podatkov:\n_START_PARAGRAPH_\nPodatki so bistvenega pomena v vsaki organizaciji. Zato mora podjetje zagotoviti, da ne pride do izgub, spremembe ali odtujitve podatkov. U\xc4\x8dinkoviti sistemi za prepre\xc4\x8devanje teh dogodkov so sistemi podvajanja in arhiviranja podatkov. To so sistemi, ki shranjujejo podatke, RAID polja in sistemi, ki ustvarjajo varnostne kopije podatkov in omogo\xc4\x8dajo shranjevanje nastavitev. Tveganj na tem podro\xc4\x8dju ne moremo sprejeti, saj predstavljajo veliko gro\xc5\xbenjo sistemu. \xc4\x8ce bi napadalec vdrl v informacijski sistem, lahko ukrade podatke, strojno opremo oziroma povzro\xc4\x8di fizi\xc4\x8dno \xc5\xa1kodo. Obvarujemo se lahko z namestitvijo naslednjih varnostnih mehanizmov:_NEWLINE_- s kontrolo fizi\xc4\x8dnega vstopa v organizacijo,_NEWLINE_- s fizi\xc4\x8dnim omejevanjem dostopa v organizaciji,_NEWLINE_- z varovanjem dostopa do stre\xc5\xbeni\xc5\xa1ke sobe,_NEWLINE_- z za\xc5\xa1\xc4\x8dito mre\xc5\xbenih priklju\xc4\x8dkov'